edisnord/MILQA-question-generation huggingface dataset:
qgen: title: Fehér cápa context: Mind Peter Benchley Cápa (Jaws) című regénye, mind pedig az ebből 1975-ben Steven Spielberg rendezésében készült Cápa (Jaws) „vérszomjas emberevőként” ábrázolja a fehér cápát. Habár a hivatalos feljegyzések szerint a fehér cápa provokálatlanul legalább 74 halálos kimenetelű támadást hajtott végre, mégis kijelenthető, hogy az ember nem része az étrendjének. Az utóbbi kétszáz évben a Földközi-tengerben, feljegyzések szerint 31 fehércápa-támadás történt, de ezek közül a legtöbb nem volt halálos. Úgy tűnik, e támadások többsége csak úgynevezett „próbakóstolgatás” volt. Egyébként ez természetes viselkedése, hiszen efféle próbakóstolgatásokat végez a bójákon, egyéb élettelen, vízen lebegő dolgokon és minden egyéb olyan tárgyon, amellyel még nem találkozott; ugyanígy mivel az ember és a szörfdeszka újdonságok számára, tesztet végez rajtuk, de aztán jellemzően sorsára hagyja áldozatát, és nem falja fel.

Kérdések:
Milyen művészeti alkotások miatt tartják emberevőnek a fehér cápát?
A fehér cápa valóban eszik embert?
Él fehér cápa a Földközi-tengerben?
Hány ember halt meg eddig fehér cápa támadása miatt?
A Földközi-tengerben hány fehércápa-támadást jegyeztek fel az elmúlt 200 évben?
Miért támadja meg az embert a fehér cápa?
Miért nem eszi meg a legtöbb fehér cápa az embert még akkor sem, ha beleharapott?
Ízlik a fehér cápának az emberhús?
qgen: title: Fehér cápa context: Tévhit, miszerint a fehér cápa összetéveszti az embert a fülesfókákkal. A legtöbb emberre irányuló támadás általában zavaros vízben történik meg, ami megzavarhatja a cápa érzékszerveit. Úgy tűnik, hogy e cápának nem tetszik az ember íze, vagy legalábbis valami miatt furcsa az neki. A kutatások bebizonyították, hogy ez a cápa meg tudja ítélni egy harapásból, hogy az adott tárgyat érdemes-e vagy sem megtámadni. A legtöbb esetben az ember lehet túl csontos és nem szolgáltat elég tápanyagot ahhoz, hogy megérje elfogyasztani. Emiatt a zsírokban gazdag fülesfókákat és a valódi fókákat kedveli jobban, bár ki kell azt is jelenteni, hogy egy cápatámadás túlélője élete végéig viselni fogja az elszenvedett traumát.

Kérdések:
A fehér cápa össze tudja téveszteni az embert a fülesfókával?
Hogy néz ki egy fülesfóka?
Mi bizonyítja, hogy a fehér cápa csak tévedésből támadja meg az embert?
Mi az oka annak, hogy a fehér cápa nem eszi meg az embert akkor sem, ha már beleharapott?
A fehér cápa mit kedvel jobban, a fókahúst vagy az emberhúst?
A fehér cápa miért szereti a fókák húsát?
qgen: title: Fehér cápa context: 2014-ben a nyugat-ausztráliai kormány miniszterelnöke, Colin Barnett a nagy cápák likvidálása politikát vezette be. Ez az elhatározás a 2012–2013-as nyugat-ausztráliai cápatámadások következtében született, amik miatt hét ember vesztette életét. A közkedvelt fürdőző helyeken horgokkal ellátott csalikat helyeztek ki; ezek a csalik a fehér cápán kívül a bikacápát (Carcharhinus leucas) és a tigriscápát is odacsalják. A még élő, horogra akadt cápákat lelövik, és kivonszolják a nyílt tengerre. A kormány azt állítja ezzel, hogy nem ritkítja a cápákat, hanem „célzott, helybéli veszélyeket elkerülő stratégiát alkalmaz”. Barnett az ellenzéket „nevetségesnek” és „túlzónak” nevezte, és azt mondta, hogy semmi sem fogja rávenni, hogy meggondolja magát.

Kérdések:
Milyen intézkedést vezetett be a cápatámadások ellen Colin Barnett 2014-ben?
Hol vezették be 2014-ben a "nagy cápák likvidálása" politikát?
Milyen pozíciót töltött be Colin Barnett 2014-ben?
Hány évig volt Colin Barnett a nyugat-ausztráliai kormány miniszterelnöke?
Miért volt szükség a "nagy cápák likvidálása" politika bevezetésére Nyugat-Ausztráliában?
Hány ember halt meg cápatámadás következtében 2012-ben és 2013-ban Nyugat-Ausztráliában?
Mi volt a lényege a 2014-ben Nyugat-Ausztráliában bevezetett "nagy cápák likvidálása" politikának?
Milyen csalival lehet fehér cápát fogni?
Milyen cápafajokat akartak elpusztítani a 2014-es "nagy cápák likvidálása" politika keretében Nyugat-Ausztráliában?
A bikacápának mi a latin neve?
Hogy néz ki a bikacápa?
Mennyire veszélyes az emberre a bikacápa?
Mekkora egy kifejlett bikacápa?
A bikacápák hol élnek?
Mivel indokolta a nyugat-ausztráliai kormány a 2014-es "nagy cápák likvidálása politika" bevezetését?
Ma is életben van még Nyugat-Ausztráliában a 2014-ben bevezetett "nagy cápák likvidálása" politika?
Hány cápa pusztult el a Nyugat-Ausztráliában 2014-ben bevezetett "nagy cápák likvidálása" politika következtében?
qgen: title: Fehér cápa context: Ahol rendszeresen előfordul ez a cápafaj, mint például Dél-Afrikában, a dél-ausztráliai Neptune-szigeteknél és a Kaliforniai-félsziget közelében lévő Guadalupe-szigetnél, gyakran láthatók ketrecmerülések. A ketrecmerülés, valamint a cápákkal történő úszás iránt robbanásszerű igény mutatkozik, és az ezzel foglalkozó turisztikai vállalkozások jól profitálnak. A cápák odacsalogatásához a turistavezetők haldarabokat és vért dobnak a vízbe. Ez odaszoktatja a cápát és hozzászokik az ember jelenlétéhez is, de később akár veszélyes is lehet ez a fajta barátság. Ketrecmerüléskor az eseményszervező kötélre akasztott halat lóbálhat a ketrec mellett, így a cápa esetleg nekimegy a ketrecnek is, vagy a halat a ketrec mellett húzza el azért, hogy a búvárturisták közvetlen közelében ússzon el ez a nagytestű hal.

Kérdések:
Melyek a fehércápa-turizmus legnépszerűbb célpontjai?
Mekkora profitot könyvelhettek el a fehércápa-turizmussal foglalkozó cégek az elmúlt években?
Mivel csalogatják a turisták közelébe a fehér cápákat az erre szakosodott vállalkozások?
qgen: title: Fehér cápa context: A fehércápa-turizmus egyébként létfontosságú pénzügyi segítség a faj védelmében. Nagy ára van a szuveníreknek is, például egyetlen, fogakkal ellátott és teljes állkapocs akár 20 000 font sterlinget érhet. Ez az összeg csak egy csekély része annak, amit egy élő fehér cápa hozhat; a cápaturizmus hosszútávon, gazdaságilag jövedelmezőbb, mint a cápahalászat. Például a dél-afrikai Gansbaainál hat turistahajó működik, mindegyik hajó naponta 30 turistát visz a fedélzetén. A jegyár 50–150 font fejenként, így egyetlen élő fehér cápa, ami megközelíti a turistahajókat, 9–27 ezer font jövedelmet hoz naponta a szervezőknek.

Kérdések:
Mennyibe kerül egy cápa állkapcsa fogakkal együtt?
Mennyibe kerül egy belépőjegy egy dél-afrikai cápanéző hajóra?
Mennyi bevételt termel egy 30 fős, dél-afrikai cápanéző turistahajó naponta?
A cápák halászata vagy a cápaturizmus a jövedelmezőbb vállalkozás?
qgen: title: Fehér cápa context: Az idők során több óriásméretű példányról is érkeztek beszámolók. Évtizedekig több ichthiológiai szakirodalom, valamint a Guinness Rekordok Könyve két példányt tartott a valaha feljegyzett legnagyobbnak. Az egyiket az 1870-es években, Ausztrália déli részén lévő Port Fairy mellett fogták ki, ezt 10,9 méteresre becsülték; míg a másikat, az 1930-as években, a kanadai Új-Brunswick vizeiből egy heringháló fogta ki, ezt 11,3 méter hosszúnak vélték. Ezek a becslések és mérések azonban nem hivatalosak, mivel nem szakértők végezték, és jóval nagyobbak, mint amiket hivatalos megfigyelésekből és mérésekből lehet tudni. A későbbi kutatások és átvizsgálások igazat adtak a halbiológusoknak. Az új-brunswicki példány óriáscápának bizonyult; a kettőnek a testalkata hasonló. Az ausztráliai cápáról az 1970-es években tudódott ki az igazság, amikor is J. E. Randall megvizsgálta az állat állkapcsát, és rájött, hogy valójában körülbelül 5 méteres lehetett. Ha ezek a téves mérések igaznak bizonyultak volna, akkor az „óriások” az igazi hosszúságú példányoknál vagy ötször lettek volna nehezebbek.

Kérdések:
Mivel foglalkozik az ichthiológia?
A Guinness Rekordok könyve szerint mekkora volt a valaha kifogott legnagyobb fehér cápa?
Hány méteresnek gondolták az 1870-es években Port Fairy mellett kifogott óriás méretű fehér cápát?
Hány centiméter hosszúnak vélték az 1930-as években Új-Brunswicknál kifogott óriás méretű fehér cápát?
Az 1930-as években Új-Brunswicknál kifogott óriás méretű cápa melyik cápafajhoz tartozott?
Mi a különbség az óriáscápa és a fehér cápa között?
Mekkorára nő egy kifejlett óriáscápa?
Melyik országban van Új-Brunswick?
Mekkora volt valójában az 1870-es években Port Fairy mellett kifogott óriás méretű fehér cápa?
qgen: title: Fehér gólya context: A fehér gólya (Ciconia ciconia) a gólyaalakúak (Ciconiiformes) rendjébe, ezen belül a gólyafélék (Ciconiidae) családjába tartozó nagy testű és elterjedési területén általánosan ismert gázlómadár. A köznyelvben erre a madárfajra értik a közismert gólya kifejezést. Népi elnevezései gilice, cakó (családnévben Czakó), koszta, gagó és eszterág. Fehéroroszország és Litvánia hivatalos madara. A Magyar Madártani és Természetvédelmi Egyesület 1980-ban, 1981-ben, 1994-ben és 1999-ben az év madarává választotta. A magyar nép kedvelt madarának érdekessége, hogy a költöző gólyák vándorlása egybeesik a két legnagyobb magyar nemzeti ünnep időpontjával, mert a magyarországi költőhelyükre március 15. körül érkeznek meg, illetve a telelőhelyeikre augusztus 20. körül indulnak el nagy csoportjaik Afrikába. Vonulásuk során kihasználják a felszálló meleg légáramlatokat, ezért elkerülik a nagyobb zárt erdőségeket és a tengereket is. A műholdas követések révén a madártani szakemberek szerint, többségük hagyományos módon Afrika középső régiójában, elsősorban Csádban és Szudánban telel, de néhány példány a Dél-Afrikai Köztársaságig is elrepül.

Kérdések:
Mi a fehér gólya latin neve?
A fehér gólyát hogy hívják Magyarország különböző vidékein?
Hol hívják cakónak a fehér gólyát?
Melyik országok hivatalos madara a gólya?
A Magyar Madártani és Természetvédelmi Egyesület hányszor választotta az év madarának a fehér gólyát?
A vonuló gólyák miért nem repülnek a nyílt tenger felett?
Hol telelnek a fehér gólyák?
=7. Hol töltik a telet a fehér gólyák?
A Magyar Madártani és Természetvédelmi Egyesület mikor választotta az év madarának a fehér gólyát?
A fehér gólyák mikor indulnak vissza Magyarországról Afrikába?
Hány fehér gólya fészkel Magyarországon?
qgen: title: Fehér gólya context: Szinte egész Európában (kivéve Skandináviát, a Brit-szigeteket, Francia- és Olaszországot), Észak-Afrikában és Kis-Ázsiában elterjedt. Elsősorban a sík- és dombvidékek madara, a 250 m tengerszint feletti magasság alatti területeken mindenhol előfordul.
Az európai fehér gólyáknak két nagyobb populációjuk van, a délnyugati Spanyolországban, Portugáliában, Algériában és Marokkóban, és a keleti, ami nagyjából Közép- és Kelet-Európát fedi le Németországtól a Volgáig és Törökországig. A névadó alfaj költőterülete nagy, de szétszórt. Az összes fehér gólya állományának 25%-a Lengyelországban összpontosul. A középkorban az ember tevékenysége segíthette terjedését, amikor is az erdőket kiirtották, hogy helyükön legelőket és szántóföldeket alakítsanak ki. Akkoriban Európa nagy részén elterjedt, és egészen Svédországig szaporodott. Ritka vendég a Brit-szigeteken, ahol minden évben körülbelül 20 madarat látnak, de nem regisztrálnak fészket. 1416-ban a skóciai Edinburgh Szent Egyed-katedrálisának csúcsán fészkelt egy pár.

Kérdések:
Hol él a fehér gólya?
Európában mindenhol él fehér gólya?
Európán belül melyik országokban nem fészkel fehér gólya?
Miért nem fészkelnek a fehér gólyák Franciaországban?
A fehér gólya kedveli a magashegységeket?
Hány nagy populációja van az európai fehér gólyáknak?
Az európai fehér gólyák keleti populációja hol él pontosan?
Hány fehér gólya fészkel Lengyelországban?
Melyik európai országban fészkel a legtöbb fehér gólya?
Miért szaporodtak el a középkorban a fehér gólyák Európa területén?
Mikor fészkelt gólyapár Edinburgh katedrálisának csúcsán?
Honnan tudjuk, hogy 1416-ban gólyapár fészkelt az edinburgh-i katedrális tetején?
qgen: title: Fehér gólya context: A 19. század elején számuk fogyatkozni kezdett az új termelési módszerek és az iparosodás miatt. Sok országból eltűnt; ma legfőbb élőhelyei Spanyolország, Lengyelország és Ukrajna. Az Ibériai-félszigeten délnyugaton összpontosul elterjedési területük, de számuk itt is megfogyatkozott az emberi hanyagság és a rovarirtó szerek használata miatt. Az 1970-es évektől azonban Félix Rodríguez de la Fuente televíziós ismeretterjesztésének köszönhetően beindult a védelmi mozgalom, aminek jótékony hatásai megmutatkoztak az 1980-as években. Egy 2005-ös tanulmány szerint Lengyelországban a déli magasföldeken, Podhale régióban terjeszkednek a fehér gólyák, akik először 1931-ben költöttek itt, aztán egyre magasabb térszínű helyeken raktak fészket, amíg 1999-ben el nem érték a 890 méteres tengerszint feletti magasságot. A szakértők ezt a globális felmelegedésnek tulajdonítják. Nyugat-Lengyelországban, Poznań tartományban a 20. század utolsó 12 évében 10 nappal korábban kezdtek szaporodni, mint a 19. század végén.

Kérdések:
Mi volt az oka annak, hogy a 19. század elején megfogyatkozott az európai fehér gólyák száma?
Miért csökken manapság a fehér gólyák száma?
Ki az a Félix Rodrígez de la Fuente?
Hogyan hat a globális felmelegedés a fehér gólyákra?
Miért húzódik egyre északabbra a fehér gólyák költési területe?
A lengyelországi Podhale régióban mennyivel hamarabb kezdenek ma szaporodni a fehér gólyák, mint 100 évvel ezelőtt?
Mikor kezdenek ma szaporodni a fehér gólyák Nyugat-Lengyelországban?
Mikor fészkeltek először fehér gólyák a lengyel Podhale régióban?
qgen: title: Fehér gólya context: 1933-tól Dél-Afrikában is regisztráltak fészkeket Calitzdorpban. Bredasdorp környékén mintegy 10 madár szaporodik az 1990-es évektől. Az Indiában telelő fehér gólyák többsége az ázsiai populációhoz tartozik. Az 1900-as években akár 200 egyedből álló rajokat is megfigyeltek tavaszi vonuláskor a Kuram-völgyben. Azonban találtak Németországban gyűrűzött fehér gólyát is Nyugat- (Bikaner) és Dél-Indiában (Tirunelveli). Elterjedési területének keleti részén, Indiában láttak piros szemgödrű példányt is. A piros szemgödör azonban a vele közeli rokonságban levő feketecsőrű gólyára jellemző, így a bizonytalanságok tisztázása végett az indiai gólyákat tovább kell tanulmányozni. A költőterületektől északra Finnországon, Norvégián, Svédországon, Nagy-Britannián, Írországon, Izlandon át is vonulnak, vagy kóborolnak, és nyugaton az Azori-szigeteken és Madeirán is megpihennek utazás közben. Újabban Nyugat-Oroszország felett is repülnek.

Kérdések:
Hol van Calitzdorp?
A fehér gólyák raknak fészket Afrikában?
Élnek fehér gólyák Indiában?
Fészkelnek fehér gólyák Indiában?
A piros szemgödör a fehér gólya jellemző tulajdonsága?
Melyik gólyafaj jellemzője a piros szemgödör?
Láttak már fehér gólyát Izlandon?
Mit csinálnak a fehér gólyák Svédországban?
qgen: title: Fehér gólya context: Elterjedési területén ritkán téveszthető össze a talajon vagy a fészek mellett állva, röptében azonban összetéveszthető más fajokkal, mint a rózsás tantalusszal (Mycteria ibis), a rózsás gödénnyel (Pelecanus onocrotalus), vagy a dögkeselyűvel (Neophron percnopterus). A rózsás tantalusz felismerhető fekete farkáról és hosszú, hajlott, sárga csőréről. A fehér gólya nagyobb szokott lenni nála. A rózsás gödény lábai rövidek, nem érnek túl a farkán, és behajlított nyakkal, fejét a törzséhez szorítva repül, ami más kontúrt kölcsönöz neki. Viselkedésükben is különböznek a fehér gólyáktól, inkább összerendezett csoportokban mozognak, és nem rendezetlenül, mint a gólyák. A dögkeselyű jóval kisebb, farka hosszú, ék alakú, lábai rövidebbek, feje sárgás árnyalatú, nyaka rövid. A daru, ami szintén fekete-fehérnek látszik erős fényben, hosszabb lábat és nyakat mutat repülés közben. Távolról és erős fényben a fekete gólya (Ciconia nigra) is nézhető fehér gólyának, mivel a szárny alatti terület világosabbnak látszik.

Kérdések:
Milyen fajokkal könnyű összetéveszteni a fehér gólyát?
Mi a dögkeselyű latin neve?
Hogy hívják a Mycteria ibist magyarul?
Milyen állat a rózsás tantalusz?
Mivel táplálkozik a rózsás tantalusz?
Mi különbözteti meg a rózsás tantaluszt a fehér gólyától?
Mi különbözteti meg a rózsás gödényt a fehér gólyától?
=6. Mi különbözteti meg a fehér gólyát a rózsás gödénytől?
Mi különbözteti meg a rózsás tantaluszt a rózsás gödénytől?
A rózsás gödények hogyan repülnek?
Milyen színű a daru?
Mi a fekete gólya latin elnevezése?
qgen: title: Fehér gólya context: Legjellemzőbben emberi környezetben fészkel ez a vadászó életmódot folytató ragadozó madár. Valaha magas fákra, később kéményekre, itt-ott templomtoronyra, ma leginkább oszlopokra építi fészkét, amelynek helyét mindig vizes élőhelyek közelében választja meg. A nedves réteken, tarlókon keresgél nagyobb rovarok, ebihalak, békák után, de elfogyasztja az apró rágcsálókat, halakat, kígyókat, sőt, volt rá példa, hogy kisnyulat is vittek a fiókáknak táplálékként. Étrendje rendkívül változatos összetételét tekintve mintegy 40%-ban rovarok és bogarak, 30%-ban puhatestűek, 20%-ban kisemlősök és 10%-ban halak és kétéltűek alkotják. Táplálékkeresés közben lassan, méltóságteljesen sétál; amikor repül, akkor előrenyújtja nyakát.

Kérdések:
Hol szeret fészket rakni a fehér gólya?
A gólya ragadozó madár?
Milyen állatok teszik ki a gólya étrendjének legnagyobb részét?
A fehér gólya mivel táplálkozik?
=4. Mit eszik a fehér gólya?
Eszik nyulat a fehér gólya?
Hogyan repül a fehér gólya?
A fehér gólya hogyan vadászik?
qgen: title: Fehér gólya context: A gólyák nem énekelnek, hanem kelepelnek, így üdvözlik egymást a fészeknél. A hangot a csőr gyakori nyitásával és zárásával képezik, amikor is a hang a csőr nyitásakor jön létre. A kelepelést a torokzacskó erősíti fel. Több társas helyzetben is használják, és amíg tart, addig egyre erősebben hallatszik. Ritmusa a helyzettől függ, például párzás közben lassabb, riadójelként rövidebb. Üdvözléskor először az kelepel, aki fogadja az érkezőt, és ez utóbbi válaszol neki. Egyidejűleg meghajlítják a nyakukat, egészen addig, amíg fejük a hátukhoz nem ér.
Emellett fütyülnek is, a felnőttek halkan, a fiókák éles hangon. A fiókák csipognak is, és nyávogó hangon kérnek enni szüleiktől. A fiókák is szoktak kelepelni.
A fel-le magamutogatás szintén egy gyakran használt jel. Használják köszöntésként, párzás után, vagy fenyegetésként. A szaporodó párok nyáron területvédők, és használják ezt a gesztust. Egy másik ilyenkor használt jelük, hogy széttárt farokkal és kiterjesztett szárnnyal leguggolnak. Ha ez nem elég, akkor a hímek akár erőszakos, vérre menő küzdelmet is vállalnak.

Kérdések:
Milyen hangokat adnak ki a fehér gólyák?
A gólyák énekesmadarak?
Milyen jellegzetes hangot adnak ki a fehér gólyák?
A fehér gólya hogyan kelepel?
Mitől függ, hogy mennyire gyorsan kelepelnek a gólyák?
Hogyan üdvözlik egymást a fehér gólyák?
Üdvözléskor melyik gólyának illik először kelepelnie?
Kelepeléskor milyen pozíciót vesznek fel a gólyák?
Szoktak a gólyák fütyülni?
Milyen hangot adnak ki a kis gólyák, ha éhesek?
Hogyan lép fel fenyegetően a fehér gólya?
Mit jelent, ha egy fehér gólya széttárt farokkal és kiterjesztett szárnnyal leguggol?
qgen: title: Fehér gólya context: Leginkább nappal vadásznak, a kisebb állatokat egészben nyelik le, csak a nagyobbakat ölik meg és tépik szét, mielőtt megeszik őket. A műanyag szalagokat földigilisztának nézik, összenyomják és lenyelik, ami időnként eltömíti a beleket, így a gólya pusztulását okozza. Művelt földeken nem haboznak követni a munkagépeket, és megenni az előtúrt, a felzavart vagy a gépre felcsapódott állatokat. Afrikában társulnak az égetéses vadászathoz, és amely állat túl kicsi az embernek, azt a gólyák kapják el. Tavasszal a Lettországba visszatérő gólyák a békák, leginkább a mocsári béka (Rana arvalis) hangját követik.
A nem szaporodó gólyák hasonlóan táplálkoznak, mint a szülőpárok, csak gyakrabban fordulnak elő száraz területeken. Amikor a fiókák elérik a néhány hetes kort, akkor minden nap 4 kg ennivalóra van szüksége a családnak.
Megfigyelték, hogy az Indiában telelő gólyák az Antilope cervicapra antilopot követik, és az általa felzavart rovarokat kapják el. Hasonló helyzetben együtt esznek a gyapjasnyakú gólyával. Regisztrálták, hogy a barna rétihéjától rabolt rágcsálót, és hasonlóan, a hamvas rétihéja zaklatja pockokért Lengyelország egyes területein.

Kérdések:
A fehér gólyák egyben nyelik le a táplálékukat?
Miért veszélyes a műanyag a fehér gólyák számára?
Hogyan működnek együtt a fehér gólyák az emberrel a sikeres vadászat érdekében?
Miért előnyös a fehér gólyák számára az ember közelében élni?
Mi a mocsári béka latin neve?
Lettországban élnek mocsári békák?
Mennyi ennivalóra van szüksége egy átlagos gólyacsaládnak, amikor a fiókák néhány hetesek?
Mennyi ennivalót fogyaszt naponta egy átlagos felnőtt gólya?
A fehér gólyák hogyan működnek együtt más fajokkal a sikeres vadászat érdekében?
Hol él az Antilope cervicapra antilop?
qgen: title: Fehér gólya context: A Földközi-tenger átrepülésének elkerülésére a Közép-Európában fészkelő gólyák két útvonal közül választhatnak. A Boszporuszon átkelve Törökországon, Levantén és a Nílus mentén haladnak, vagy a nyugati utat választva Spanyolországon, Gibraltáron át repülnek. Ezek az utak energetikailag is kedvezők a termikek miatt, így a madarak energiát takarítanak meg. A nyugati utat évente 530 000 fehér gólya használja, ami itt a második leggyakoribb átvonulóvá teszi a darázsölyv után. A keleti út hossza kétszerese a nyugatinak, mégis ugyanannyi idő alatt teszik meg, mint a nyugatit.
A fiatal gólyák az örökletesen meghatározott irányba indulnak, de ha az időjárás miatt letérnek róla, akkor nem találnak vissza, így egy új telelőhelyen kötnek ki. Az idősebb gólyák visszatalálnak a megszokott útjukra a nagyobb széllökések után is. Hasonlóan, a költőterületre mindegyikük visszatalál. Kalinyingrádban fogságban nevelt fehér gólyákat vadon élő gólyák által lakott erdőben engedtek el, hogy legyen, aki mutassa nekik az irányt, azonban a helyiek csak vetélytársat láttak bennük. A kísérlet megmutatta, hogy a gólyákban működik a délre vándorlás ösztöne, habár a végleges irány nagyban szóródik.

Kérdések:
Miért kerülik el a fehér gólyák a vonulásuk során a Földközi-tengert?
Milyen útvonalon repülnek az európai fehér gólyák Afrikába?
Mi az a termik?
Hány fehér gólya repül évente Európából Afrikába Törökországon keresztül?
A darázsölyv vándormadár?
Hány európai fehér gólya repül évente Afrikába Gibraltáron keresztül?
Mennyi idő alatt teszik meg az európai fehér gólyák a vándorútjukat Afrikába?
Milyen hosszú a fehér gólyák Európából Afrikába tartó útja a Boszporuszon keresztül?
Milyen hosszú az európai fehér gólyák vándorútja Afrikába Gibraltáron keresztül?
Melyik vándorút hosszabb az európai fehér gólyák számára, a gibraltári vagy a boszporuszi?
Hogyan tájékozódnak a fehér gólyák a vándorútjuk során?
Kalinyingrádban milyen kísérletet folytattak a fehér gólyák vándorlása kapcsán?
qgen: title: Fehér gólya context: Közép- és Kelet-Európában sok fehér gólya szaporodik. A 2004/05-ös népszámlálás szerint Lengyelországban 52 500, Ukrajnában 30 000, Belorussziában 20 000, Litvániában 13 000, Lettországban 10 700, míg Oroszországban 10 200 pár költ. Romániában 5500, Magyarországon 5000, Szlovákiában 1200 pár él. A szaporodó párok számát Bulgáriában 5000-re teszik. Németországban a 4482 gólyapár többsége Kelet-Németországban, főként Brandenburgban és Mecklenburg-Elő-Pomerániában összpontosul (2008-ban rendre 1296 és 863 pár).
Spanyolország (33 217 pár) és Portugália (7684 pár) mellett a dél- és a nyugat-európai populáció kevésbé stabil. A dán népesség például 2005-re három párra csökkent. A keleti mediterrán régióban Törökországban 6195, Görögországban 2139 párt számláltak. Nyugat-Európában a fajmegőrzési erőfeszítések ellenére ritka madár maradt: Franciaországban 973, Hollandiában 528 párt találtak.

Kérdések:
Mikor tartottak Európában "gólyaszámlálást"?
Hol költött Európában a legtöbb fehér gólya 2005-ben?
Hány pár fehér gólya költött Lengyelországban 2005-ben?
Hány fehér gólya költött Lengyelországban 2005-ben?
Hány pár fehér gólya költött összesen Európában 2005-ben?
Hány fehér gólya költött Európában 2005-ben?
Magyarországon hány gólyapár fészkelt 2005-ben?
2005-ben Romániában vagy Magyarországon költött több gólya?
Élnek ma gólyák Dániában?
qgen: title: Fehér gólya context: Az 1980-as évek elejére a Rajna teljes felső völgyében számuk 9 párra esett vissza, holott e terület évtizedekig a gólyák völgyének számított. A fajmegőrző intézkedések eredményeként 2008-ra számuk 270 párra nőtt, ami leginkább az Alzac és Loren gólyavédelmi és betelepítő szervezet munkájának köszönhető. Olaszországban, Hollandiában és Svájcban azonban a visszatelepített gólyák megállították a növekedést. 2008-ban 601 pár költött Örményországban, és Hollandiában 700 pár. Néhány pár Dél-Afrikában szaporodott, feltehetően az ott telelő népességből. Lengyelországban hegyesre alakították a távvezetékek tartóoszlopainak végét, néhány fészket ember emelte talapzatra helyeztek át, hogy csökkentsék az áramütések gyakoriságát. A Hollandiába visszatelepített gólyákat önkéntes fészeképítők követték. Az önkéntesek táplálékot is biztosítottak a gólyák számára. Svédországban és Svájcban is végeztek hasonló programokat, ahol 2000-ben 175 pár költött. A svájci népesség további fejlődésének rosszak a kilátásai, mert a szaporodási siker rossz, és a gólyák etetése sem hozta meg a várt eredményt.

Kérdések:
Hány pár gólya költött a Rajna felső völgyében a 20. század közepén?
Milyen fajmegőrző intézkedéseket hoztak az 1980-as években Németországban a fehér gólyák érdekében?
Minek köszönhető, hogy a Németországban költő fehér gólyák száma növekedett az 1980-as években?
Költenek fehér gólyák Dél-Afrikában?
Milyen intézkedéseket hoztak a fehér gólyák védelme érdekében Lengyelországban?
Hogyan segítették az emberek a fehér gólyákat a fészeképítésben Hollandiában?
qgen: title: Fehér gólya context: A német EURONATUR természetvédő szervezet a gólyaállományok megóvásáért kiemelkedően sokat tevő településeknek adományozza szerte a kontinensen az Európai gólyafalu címet. Az eddigi kitüntetett községek közül másodikként (1996-ban) a somogyi Nagybajom tehette ki az elismerést több nyelven is hirdető feliratot a faluvégi helységnévtáblák mellé, majd amikor 2001-ben a települést várossá avatták, címe „A gólyák városa” lett. A városban évente mintegy harminc gólyapár költ, jó tucatnyi szinte telepesen, a főutca mentén sorakozó villanyoszlopokra rakott fészkekben.

Kérdések:
Melyik szervezet adományozza az arra érdemes településeknek az Európai gólyafalu címet?
Melyik országban van az EURONATUR természetvédő szervezet székhelye?
Mely települések kaphatják meg az Európai gólyafalu címet?
Melyik európai település volt az első, aki elnyerte az Európai gólyafalu címet?
Hányadikként nyerte el Nagybajom a kitüntető Európai gólyafalu címet?
Nagybajom hol van?
Nagybajom mikor nyerte el az Európai gólyafalu címet?
Ki adományozta Nagybajomnak 1996-ban az Európai gólyafalu címet?
Mikor lett város Nagybajom?
Minek köszönhető, hogy Nagybajom elnyerte az Európai gólyafalu címet?
Hány gólyapár költ Nagybajom településen?
Hány gólyapár költ Nagybajom főutcáján?
qgen: title: Fehér gólya context: A fehér gólya mérete, hasznossága és fészkelési szokásai miatt kedveltté vált az emberek között. Az ókori Egyiptomban a gólya mint hieroglifa jelentette a Ba lelket. Héberül a gólya hászidá (חסידה), ami kedvest, könyörületest is jelent. Az ókori görög és római mitológiában a szülői szeretet példaképe volt, és azt hitték, hogy idős korában nem hal meg, hanem elrepül a szigetekre, és emberré válik. Aiszóposz két meséjében is szerepel: A róka és a gólya, és a Paraszt és a gólya mesékben. A francia Jean de La Fontaine mindkettőt feldolgozta.
Feltételezték még azt is, hogy gondoskodik idős szüleiről, táplálja és hordozza őket, és a gyermekkönyvekben is így ábrázolták a szülőről való gondoskodás példájaként. A görög Pelargonia törvény (a görög pelargosz, gólya szóból) arra kötelezte a polgárokat, hogy gondoskodjanak a szüleikről. A görögök továbbá halállal büntették a gólyák megölését. Thesszáliában törvény védte, mivel kígyót eszik, és feltehetően ő Vergiliusnál a fehér madár, bár vannak, akik szerint kígyászölyvről (Circaetus gallicus) van szó. A római szerzők szerint a gólyák tavaszi eljövetele figyelmezteti a földműveseket arra, hogy kapálják meg a szőlőt.

Kérdések:
Miért kedvelik az emberek a fehér gólyát?
Mit jelent a héber hászidá szó?
A gólya minek a szimbóluma volt az ókori görögöknél?
Ki volt Aiszóposz?
Ki írta "A róka és a gólya" című mesét?
Hogyan mondják görögül, hogy gólya?
Miről szólt a görögök Pelargonia törvénye?
Miért büntették halállal Görögországban azt, aki elpusztított egy gólyát?
Miért védte Thesszáliában törvény a gólyákat?
Említést tesz Vergilius valamelyik művében a gólyáról?
Milyen állat a Circaetus gallicus?
Mire figyelmezteti a parasztokat a gólyák tavaszi érkezése az ókori római szerzők szerint?
qgen: title: Fehér gólya context: Az iszlámban a gólya szent, mivel minden évben megteszi a mekkai zarándokutat. A ragadozó madarakkal együtt étkezési tilalom alatt áll. Mivel a törökök tisztelték, a görögök a törökök kiűzése után sokat megöltek.
A madarak vándorlásának kutatása a gólyával kezdődött. Német nyelvterületeken néhány gólyában afrikai nyilakat találtak, ezek voltak a nyílgólyák (Pfeilstorch). A legismertebb nyílgólyát 1822 nyarán találták a mecklenburgi Klütz városban. Jelenleg a díszes afrikai nyíllal kitömve látható a Rostock Egyetemen.

Kérdések:
A muszlimok miért tekintik szent állatnak a gólyát?
Engedélyezett a muszlimok számára, hogy gólyahúst fogyasszanak?
Miért pusztítottak el sok gólyamadarat a görögök?
Mikor űzték ki végleg a törököket Görögország területéről?
Mikor kezdték el tanulmányozni a madarak vándorlási szokásait?
Milyen állatok voltak a nyílgólyák?
Hogyan kerültek afrikai nyilak a Németországban fészkelő gólyákba?
Melyik városban találták meg a leghíresebb nyílgólyát 1822-ben?
qgen: title: Fehér gólya context: Ha az ember nem bántja őket, akkor a gólyák nem félnek tőle, és Európában gyakran épületek tetején fészkelnek. Németországban a gólyafészeknek tűzvész ellen védő hatást tulajdonítottak. 1007-ben villám csapott az épülő Straßburger Münster katedrálisba, és a munkások mindaddig szüneteltették az építkezést, amíg egy gólyapár fészket nem épített az állványzatra. Mivel úgy hitték, hogy olyan lelkük van, mint az embernek, ezért védelem alatt állt. A német és a holland házakat úgy építették, hogy jó fészkelőhelyet kínáljanak a gólyáknak; ezt sokszor magas emelvényekkel biztosították, hogy a gólyák szerencsét hozzanak a házra. A lengyelek, a litvánok és az ukránok szerint a gólyák harmóniát hoznak arra a házra, amin fészkelnek. Kelet-Európában úgy tartották, hogy ha a faluban sok a gólya, akkor az jó aratásra számíthat. Továbbá időjósként is számon tartották: ha sokat mozgolódik, akkor rossz idő várható; ha fél lábon áll, akkor hideg lesz; ha kelepel, akkor napsütésre lehet számítani.
A fehér gólya népszerű a bélyegeken, és több mint 60 ország 120 bélyegén szerepel.
Litvánia nemzeti madara, és a hannoveri világkiállítás lengyel kabalafigurája volt 2000-ben.

Kérdések:
Félnek a fehér gólyák az emberektől?
Mi bizonyítja, hogy a fehér gólya nem fél az emberektől?
A népi hiedelem szerint miért szerencsés, ha gólya fészkel a ház tetején?
A német hagyomány szerint mitől védi meg a gólyafészek a házat?
Miért örültek a hollandok, ha gólya fészkelt a házuk tetején?
Mire számíthat Kelet-Európában az a falu, ahol sok gólya költ?
A népi hiedelem szerint mit jelez, ha fél lábon áll a gólya?
A gólyák viselkedéséből hogyan lehet következtetni az időjárásra a népi hiedelem szerint?
Mely országok bocsátottak már ki gólyát ábrázoló bélyeget?
Mi a nemzeti madara Litvániának?
Hol van Litvánia?
qgen: title: Fehér gólya context: A 19. században voltak, akik azt hitték, hogy a gólya csak a köztársaságokban él, ezért a szabadságot is jelentette.
A lengyel Cyprian Kamil Norwid is megemlíti a gólyát a Moja piosnka (II) (Énekem) versében.
Tompa Mihály így ír róla:
Arany János A rab gólya című versében használja fel a levágott szárnyú gólyamadár hasonlatát saját életének és költői útjának megjelenítéséhez.
A heraldikában is kedvelt. Sok címeren látható, néha kígyóval a csőrében, mint a Cicogna de Venecio család vagy Hága címerében.
A gólyáról növényeket is elneveztek, mint a gólyaorrfélék (Geraniaceae) és a gólyaorrvirágúak (Geraniales). A muskátlik tudományos nevükben hordozzák a gólya görög megfelelőjét (Pelargonio). 
Fekete István Kele című regénye egy megsebesült, és emiatt Magyarországon áttelelő fehér gólyáról szól.

Kérdések:
A fehér gólya miért volt régebben a szabadság szimbóluma?
Melyik lengyel költő említi meg a fehér gólyát a Moja piosnka című versében?
Honnan származik Cyprian Kamil Norwid?
A rab gólya című verset ki írta?
A Cicogna de Venecio család hol élt?
Milyen állatok vannak Hága címerében?
A gólyáról milyen növények kapták a nevüket?
Ki volt Kele?
Miről szól a Kele című regény?
A Kele című könyvet ki írta?
qgen: title: Fehér gólya context: Úgy tartják, hogy a gólyák bírósági tárgyalásokat tartanak, és az ítéletet végre is hajtják. Továbbá, hogy a szülők megölik a leggyengébb fiókát, ha túl gyengének találják a vándorútra. Megfigyelték, hogy vándorlás előtt nagy számban gyűlnek össze a levegőben és a talajon egyaránt.
Spanyolországban a kelepelést gazpachofőzésnek mondják, mivel ez a hang arra hasonlít, amikor a szakács az összetevőket a faedénybe önti. Néhányan úgy vélik, hogy a gólyák és az íbiszek előbb végeztek bélmosást, mint az ember, ugyanis hosszú csőrükkel vizet tudnak önteni a kloakájukba, és így kiöblíteni.
Emberközelisége miatt országok, területek, városok hivatalos vagy nem hivatalos jelképévé vált. Közéjük tartozik Hága, Elzász, Dánia, Lengyelország, Fehéroroszország és Extremadura.

Kérdések:
Igaz, hogy a gólyák elpusztítják a leggyengébb fiókájukat?
Mi az a gazpacho?
Mi köze a gólyáknak a gazpachohoz?
Melyik népnek a kedvelt étele a gazpacho?
Hogyan végeznek maguknak a gólyák bélmosást?
Extremadura melyik országban található?
Végeznek maguknak a gólyák bélmosást?
qgen: title: Fekete halál context: A fekete halál (latinul: atra mors) az emberi történelem legpusztítóbb pestisjárványa volt, amelynek következtében 75–200 millió ember halt meg a 14. század közepén, 1347 és 1352 között Európában, Észak-Afrikában, a Közel-Keleten és Közép-Ázsiában. Európa lakosságának – a különböző becslések szerint – 30–60 százaléka odaveszett.
A 19. századi vizsgálatok azonosították a ragály kórokozóját, amelyet felfedezőjéről, Alexandre Yersin svájci–francia orvosról Yersinia pestisnek neveztek el. A kórokozó a Közép-Ázsiában honos rágcsálók bolhájában tenyészik. A baktérium elváltozást idéz elő a bolha beleiben, aminek következtében a rovar, a kórokozóval együtt, visszaöklendezi a kiszívott vért a sebbe, és így megfertőzi a gazdaállatot. Miután a rágcsáló elpusztul, a rovar új gazdatestet keres, így kerül át az emberre. A baktérium a középkori krónikák által feljegyzett háromféle betegségtípust – bubópestis, tüdőpestis és vérpestis – okoz.

Kérdések:
Hogy hívják a baktériumot, amely a pestist okozza?
Milyen pestisfajtákat különböztettek meg a középkorban?
Mi a fekete halál?
=4. Hány ember halt meg a 14. század közepén tomboló pestisjárványban?
Hány áldozata volt a fekete halálnak a világon?
Hány embert ölt meg Európában a fekete halál?
Milyen mértékű volt a halálozás Európában a fekete halál idején?
Hányan laktak Európában a 14. században a pestisjárványt megelőzően?
Mi volt a fekete halál pestisjárvány kórokozója?
Hogyan fertőzi meg a pestis kórokozója az embert?
Ugyanaz a baktérium okozza a bubópestist és a tüdőpestist?
Hogyan tudták azonosítani a pestisjárvány okozóját évszázadokkal később?
Hogyan fertőződik meg a rágcsáló a pestissel?
Hogy jutottak fertőzött rágcsálók Európába?
Hol jelent meg először a fekete halál?
Mikor tombolt a fekete halál?
=12. Mikor szedte áldozatait a fekete halál?
qgen: title: Fekete halál context: A bolhák a selyemúton, a kereskedők ruházatában és árujukban jutottak el nyugatra 1347-ben. Európa városai kiváló terepei voltak a járványnak: zsúfoltak és mocskosok voltak, az utcákon állati és emberi ürülék bűzlött. Az ivóvizet rossz kutakból, az iparosok által szennyezett folyókból nyerték, és a sok éhezéstől általában is legyengültek voltak az emberek.
Mivel az emberek nem értették a kór biológiáját, sokan isteni büntetésnek tekintették a ragályt, és úgy vélték, csak az Úr megbocsátása állíthatja meg. Több helyen „megtisztították” a városokat az "eretnekek"-től, mások viszont magukban keresték a bajok forrását, önsanyargató folyamatba kezdtek (→ flagellánsok). A városok pestisdoktorokat alkalmaztak, akik kezdetleges és általában haszontalan gyógymódokkal próbálták kezelni a betegeket, valamint feljegyezték a döghalál áldozatainak számát.

Kérdések:
Mi a Selyemút?
Milyen körülmények segítették a fekete halál terjedését Európában?
Mit gondoltak az emberek a fekete halálról?
Kik voltak a pestisdoktorok?
Hol tanultak a pestisdoktorok?
Milyen gyógymódokat használtak a pestisdoktorok?
Milyen kezelésekben részesítették a pestisdoktorok a betegeket?
Sikerült-e a pestisdoktoroknak meggyógyítaniuk a betegeket?
Mit tettek az emberek a fekete halál megállítása érdekében?
Kik voltak az eretnekek?
Honnan származott az emberek ivóvize a fekete halál idején?
A döghalál a pestis szinonímája?
qgen: title: Fekete halál context: A fekete halál elképesztő rettegést hozott mindenkire Európában: napok alatt teljes közösségek pusztultak el, és a betegség nem kímélt senkit. A legnagyobb problémát a holttestek eltüntetése jelentette. Mivel a templomkertek és a temetők megteltek, egyszerűen nem jutott elég hely a halottaknak, így tömegsírokba temették őket. Francesco Petrarca egy levelében így írt a rettegésről: „Testvérem, bárcsak soha nem születtem volna meg, vagy legalább meghaltam volna e kor előtt!”
A ragály 1352-es visszaszorulása után számos járvány söpört végig Európán 1369-ben, 1374–75-ben, 1379-ben, 1390-ben, 1407-ben, egészen 1722-ig, de olyan pusztulást, mint az első hullám, ezek már nem okoztak. Ennek egyik oka a higiéniás szokások megváltozása volt: az emberek gyakrabban fürödtek, és a nagyobb tisztaság miatt romlottak a bolhák és a patkányok általános életkörülményei.

Kérdések:
Minek köszönhető a fekete halál első hullámának visszaszorulása?
Melyik volt a pestisjárvány legpusztítóbb hulláma?
Hányan haltak meg Európában a fekete halál elsőt követő többi hullámában?
Minek köszönhető, hogy a fekete halál további hullámai már nem szedtek annyi áldozatot?
Mi a kapcsolat a patkányok életkörülményei és a fekete halál áldozatainak száma között?
Mennyire volt gyors a fekete halál pusztítása?
Milyen megoldást találtak a fekete halálban elhunyt emberek temetésére?
=6. Hogyan temették el a fekete halál áldozatait?
qgen: title: Fekete halál context: 1894-ben egy svájci–francia orvos, Alexandre Yersin(wd) vezetésével Hongkongban vizsgálódott egy nemzetközi tudóscsoport, amelynek sikerült azonosítania az akkor pusztító mandzsúriai, más néven ázsiai tüdőpestis kórokozóját, amelyet felfedezője után Yersinia pestisnek (Y. pestis) neveztek el. Ugyanebben az évben Kitaszato Sibaszaburo japán bakteriológus is izolálta. A kórokozó a Közép-Ázsiában honos hörcsögök, főleg patkányok bolhájában tenyészik. A baktérium elváltozást idéz elő a bolha beleiben, aminek következtében a rovar, a kórokozóval együtt, visszaöklendezi a kiszívott vért a sebbe, és így megfertőzi a gazdaállatot. Mivel a bolha az öklendezés miatt nem tud jóllakni, folyamatosan és agresszívan táplálkozik.
A járvány kitöréséhez egy rezisztens és egy a baktériumnak ellenállni nem tudó patkánypopulációra van szükség. A kórokozót a rezisztens patkányok tartják életben. A bolhák róluk átjutnak a védtelen populációra, és kitör a járvány a patkányok között. Amikor a gazdaállat elpusztul, a bolha átköltözik egy új gazdaállatra, ha nincs elég patkány, akkor az emberre.

Kérdések:
Miért szükséges két patkánypopuláció a járvány kitöréséhez?
Hány patkánypopuláció kell ahhoz, hogy kitörjön a fekete halál?
Hogyan marad életben a fekete halál kórokozója?
Mit izolált Kitaszato Sibaszaburo?
Mi volt a Yersinia pestis eredeti neve?
Mi történik a kórokozóval fertőzött bolhákkal?
Ki volt Alexandre Yersin?
Mit okoz a tüdőben a Yersinia pestis?
Mi okozza a gazdaállat pusztulását?
Mi köze az 1894-ben azonosított pestisnek a fekete halálhoz?
qgen: title: Fekete halál context: A bubópestis során a nyirokcsomók fájdalmasan megdagadnak, ezek a névadó bubók, amelyek elsősorban a lágyékon, a hónaljban és a nyakon jelennek meg. Nagyjából a betegség harmadik napjára a fertőzött ember láza felszökik, hasmenése lesz, hányni, esetleg vérezni kezd, majd önkívületi állapotba kerül. A bőrön, különösen az ujjhegyeken és az orron fekete foltok jelennek meg annak következményeként, hogy a kisebb erek eltömődnek és kiszakadnak. A bubók néhány nap múlva rettentő fájdalmasan felszakadnak, és a genny kifolyik belőlük.
A tüdőpestis – a bubópestis fejlett változataként – emberről emberre tüsszögéssel, köhögéssel, váladékkal terjed. Ez még a bubópestisnél is gyilkosabb kór, és a középkorban szinte minden esetben halált okozott. A vérpestis a véráramban terjed. A legtöbb fertőzött ember a megbetegedés utáni 2–7 napban meghalt.
A történészek és mikrobiológusok között többségi konszenzus alakult ki: a fekete halált a Y. pestis két törzse okozta. Az egyik törzs Marseille felől, a másik Németalföld irányából terjedt el Európában.

Kérdések:
Mik a bubók?
Hol jelennek meg a bubópestis bubói?
Mi történik a bubópestissel fertőzött emberrel?
Miért hívják a pestist fekete halálnak?
Mi okoz fekete foltokat a pestises betegeken?
Mi a kapcsolat a bubópestis és a tüdőpestis között?
Hogyan jut át a tüdőpestis az egyik emberről a másikra?
=7. Hogyan fertőzi meg az egyik ember a másikat tüdőpestissel?
Melyik pestisfertőzés halálosabb kimenetelű, a bubópestis vagy a tüdőpestis?
A középkori járványban milyen arányban voltak jelen a különböző pestisfajták?
Honnan indult el a fekete halál terjedése Európában?
qgen: title: Fekete halál context: A feljegyzések szerint a középkorban megjelenő fekete halál előtt két nagy pestisjárvány pusztított a világban. Az elsőt Thuküdidész jegyezte fel Athénban, i. e. 420-ban. A történetíró, akinek fia is meghalt a ragályban, alaposan dokumentálta a bubópestist.
Az időszámítás utáni első pestisjárvány, amelyről feljegyzés készült, a 6. században, I. Iusztinianosz bizánci császár uralkodása alatt a Bizánci Birodalomban jelent meg. Prokopiosz szerint a járvány 542-ben tört ki Konstantinápolyban, amely a kor legnagyobb és legforgalmasabb kikötője volt a Mediterrániumban. Mivel az emberek nem tudták, hogyan terjed a betegség, esélyük sem volt megakadályozni annak eljutását a távoli városokba. A járvány elérte Itáliát, Görögországot és Kis-Ázsiát.
Prokopiosz – Titkos történet című munkájában – úgy vélekedett, hogy a pestisért egyedül a császár a felelős, mivel vagy ő terjesztette el alattvalói között, vagy isteni büntetésként érkezett, amiért Iusztinianosz szélsőségesen kegyetlen és pazarló életet élt. A fertőzést az uralkodó is megkapta, de túlélte.

Kérdések:
A középkori fekete halál volt az első pestisjárvány a világban?
Kinek a feljegyzéseiből tudunk az első bubópestis-járványról?
Hol pusztított az első dokumentált pestisjárvány?
Hol ütötte föl a fejét az időszámításunk utáni első pestisjárvány?
=4. Hol jelent meg az időszámításunk utáni első pestisjárvány?
Mely területekre terjedt át a Konstantinápolyban kitört járvány?
Milyen magyarázatot talált az 542-ben kitört járványra a történetíró?
Miért terjedhetett el könnyen a járvány Konstantinápolyból?
Hogyan terjed a pestisjárvány?
Megfertőzte-e a pestis I. Iusztinianoszt?
Mi történt a bizánci császárral a 6. századi pestisjárvány idején?
Minek köszönhető, hogy I. Iusztinianosz nem halt bele a pestisbe?
qgen: title: Fekete halál context: A történészek és a kutatók szerint a fekete halál Közép-Ázsiából, pontosabban a mai Mongólia és Nyugat-Kína területéről indult ki. Ma még tisztázatlan okokból a pestiskórokozók széles körben megfertőzték Közép-Ázsia mormotaállományát. Ezek a rágcsálók, szemben a patkányokkal, csak kevéssé voltak ellenállók, ezért tömegesen pusztultak el. Az 1340-es évek közepén az ázsiai mormotavadászok rengeteg elpusztult egyedet találtak, amelyeket megnyúztak, majd a bőrt értékesítették. A kórokozót hordozó bolhák így megkezdték vándorlásukat nyugat felé, végig a Selyemúton. Európa előtt eljutottak Kínába és Indiába. A becslések szerint a 14. század első felében 25 millió ember halt meg pestisben Kínában és Közép-Ázsiában. 1346-os források szélsőségesen sok halálesetről számoltak be Indiában és Tatárföldön.

Kérdések:
Milyen állatok fertőződtek meg először a fekete halál kitörésekor?
Honnan indult a fekete halál?
Melyik rágcsáló ellenállóbb a pestissel szemben, a mormota vagy a patkány?
Hogy jutottak a kórokozót hordozó bolhák nyugatra?
Mennyire tehető a fekete halál áldozatainak száma Kínában és Közép-Ázsiában?
Hányan haltak meg pestisben Kínában és Közép-Ázsiában?
Hol szedte áldozatait a fekete halál, mielőtt eljutott volna Európába?
Hogyan fertőződtek meg pestissel a mormoták?
Honnan tudjuk, hogy honnan indult ki a fekete halál?
Miért kevésbé ellenálló a mormota a pestissel szemben, mint a patkány?
Mikor jutott el a pestis kórokozója Európába?
qgen: title: Fekete halál context: Európába 1347 októberében érkezett meg a kór, amikor a szicíliai Messinában kikötött 12 genovai kereskedőhajó, amelynek utasai a Fekete-tenger partján fekvő Kaffa, a mai Feodoszija kereskedővárosából menekültek el az ostromló Arany Horda elől. A kortárs Gabriele de' Mussis leírása szerint a pestis a mongolok között tört ki, akik a védők megtörésére katapultokkal a falak mögé lőtték a fertőzött holttesteket. A genovai hajókon mindenki halott vagy beteg volt, és hiába próbálták karanténba zárni őket, a kór gyorsan elterjedt, és hat hónapon belül a lakosság fele meghalt a szigeten.
„Amikor az emberek (a szicíliaiak) felismerték, hogy milyen halálos kór érkezett hozzájuk, gyorsan kizavarták az itáliaiakat városaikból. De a betegség maradt, és hamarosan halottak voltak mindenhol. Az apák elhagyták beteg gyerekeiket. Az ügyvédek megtagadták, hogy a haldoklókat felkeressék és végakaratukat rögzítsék. A szerzetesek és apácák gondozás nélkül hagyták a betegeket, és az apátságok és imaházak is hamar kiürültek, ahogy lecsapott rájuk a betegség. A holttesteket az üres házakban hagyták, és senki nem temette el őket keresztény módra” – írta egy szicíliai kortárs.

Kérdések:
Honnan tudunk a fekete halál Európába való megérkezéséről?
Ott volt-e Gabriele de'Mussis a járvány kitörésekor?
Hol szedte első áldozatait a fekete halál Európában?
Melyik szigeten halt meg a lakosság fele a fekete halálban?
Kik hurcolták be a kórt Európába?
Kikből állt az Arany Horda?
Hogyan terjedt át a mongolokról a betegség?
Hogyan betegedtek meg a genovai hajók utasai?
Hogyan próbálták megakadályozni a fekete halál terjedését a szicíliaiak?
Hogyan lettek pestisesek a mongolok?
qgen: title: Fekete halál context: 1348 elején további hajók érkeztek az ostromlott kereskedővárosból Genovába és Velencébe. A ragály észak felé terjedt: Pisában 1348 januárjában jelent meg. Giovanni Boccaccio szemtanúja volt Firenzében, ahogy a ragály elérte a várost márciusban. Dekameron című könyvében úgy becsülte, hogy százezren haltak meg Firenzében a következő júliusig.
1348 januárjában kikötött egy itáliai kikötőkből kiutasított hajó Marseille-ben, és a fekete halál Franciaországban is pusztítani kezdett. A kikötőváros lakosságának 50–60 százaléka meghalt. 1348 júniusára a pestis elérte Párizst, Bordeaux-t és Lyont. A kor híres sebésze, Guy de Chauliac azt javasolta VI. Kelemen pápának, hogy meneküljön Avignonból, de az egyházfő a városban maradt. A pápa megkapta a betegséget, de hat hét után felépült belőle.

Kérdések:
Milyen forrásból tudunk a fekete halál firenzei áldozatainak számáról?
Mikor tombolt a fekete halál Firenzében?
Hol kapta meg VI. Kelemen pápa a betegséget?
Franciaországban melyik városban jelent meg a fekete halál?
Mennyi áldozata volt Marseilles-ben a fekete halálnak?
Mennyi idő alatt küzdötte le a betegséget VI. Kelemen?
Minek köszönhető VI. Kelemen gyógyulása?
Miért volt VI. Kelemen Avignonban?
Megkapta-e a betegséget Guy de Chauliac?
Hány áldozatot követelt a fekete halál Firenzében?
Hogyan köthetett ki Marseilles-ben az itáliai városokból kiutasított hajó?
Hallottak-e Marseilles-ben a fekete halálról 1348 januárja előtt?